Այս բացահայտումն ի ցույց է դնում այն մեխանիզմը, թե քաղաքական իշխանությունն ինչպես է որակազրկում, այլասերում իրավապահ մարմինը: «Սա փաստում է, որ ըստ նպատակահարմարության են մոտեցել քրեական գործին: Միաժամանակ, մենք տեսնում ենք, թե ինչպես կարող է քաղաքական նպատակահարմարությունը ոչնչացնել օբյեկտիվ, բազմակողմանի և լրիվ քննության այդ ինստիտուտը: Այս փաստերից, որոնք այս պահին արձանագրվել են, շատ կարևոր է դասեր քաղել, որ Հայաստանում երբևէ քաղաքական հրահանգով քրեական գործեր չլինեն: Սա նաև նշանակում է, որ քննչական մարմինները պետք է ամբողջությամբ անկախ լինեն քաղաքական իշխանությունից, ինչի մասին մենք բազմիցս բարձրաձայնել ենք»,- նշեց նա: